Demokrata Párt (Olaszország)

A Demokrata Párt (Partito Democratico, PD) Olaszország legnagyobb balközép pártja 2007. október 14-én jött létre különböző balközép és centrista pártok egyesülésével, melyek L'Ulivo (magyarul: olajfa) néven indultak a 2006-os általános olasz választásokon is. Története Olajfa (L'Ulivo) Az 1990-es évek elején, amikor feloszlott az Olasz Kommunista Párt, egy baloldali alternatíva létrehozása érdekében Romano Prodi, korábbi baloldali kereszténydemokrata vezetésével létrejött a L'Ulivo nevű balközép koalíció, melybe beletartozott a Baloldali Demokratikus Párt (Partito Democratico della Sinistra, PDS), az Olasz Néppárt (Partito Popolare Italiano, PPI), a Zöldek Szövetsége (Federazione dei Verdi), az Olasz Megújulás (Rinnovamento Italiano, RI), az Olasz Szocialisták (Socialisti Italiani, SI) és a Demokratikus Unió (Unione Democratico, UD). A koalíció megnyerte az 1996-os választásokat. 2002-ben csatlakozott hozzá a centrista Demokrácia Szabadsága - Margaréta (Democrazia è Libertà - La Margherita, DL) párt is. 2003-ban Romano Prodi javaslatára a balközép koalíció közös jelölteket indított az EP-választásokon. A koalíció Egyesült Olajfa néven futott, s 31,1%-ot ért el. A 2006-os általános olasz választásokon a pártkoalíció 31,3%-ot szerzett meg a szavazatokból. Az új párthoz vezető út A 2006-os választási eredmény nyomán Romano Prodi javasolta egy egységes balközép párt létrehozását. A 2007. április 17-én tartott kongresszuson, a párttagok 75%-a szavazott az egyesülés mellett. Ennek nyomán 2007. október 14-én létrejött az egységes Partito Democratico, nyolc korábbi párt egyesüléseként: Democratici di Sinistra, DS (szociáldemokrata) Democrazia è Libertà, DL (centrista) Partito Democratico Meridionale, PDM (centrista) Progetto Sardegna, PS (szociáldemokrata) Movimento Repubblicani Europei, MRE (szociálliberális) Repubblicani Democratici, RD (szociálliberális) Italia di Mezzo, IDM (kereszténydemokrata) Alleanza Riformista, AR (szociáldemokrata) Ideológia A párt egy gyűjtőpártként funkcionál, amelyet alapjaiban balközép irányzat és a keresztény baloldal határoz meg. A párt alapítók közös emlékezettudatában élénken él az Olasz Ellenállási Mozgalom, Olaszország alkotmányának 1947-es megírása és, az úgynevezett történelmi kiegyezés (compromesso storico). A pártnak négy irányzata van, ami a párt ideológiáit adja: Szociáldemokrácia: A párt legfőbb irányzata, amely az egykori Baloldali Demokratikus Párt tagjait foglalja magában, magukat szociáldemokratának vallják és fontosnak tartják a szociális ügyeket és a munkvállalók érdekképviseletét. Az irányzat meghatározó politikusai: Nicola Zingaretti, Massimo D’Alema, Pier Luigi Bersani, Enrico Rossi és Roberto Speranza. Keresztény Baloldal: Az irányzat képviselői, keresztény értékrendet képviselik, akik az egykori Kereszténydemokrata Párt baloldali szárnyához tartoztak. Szociálliberalizmus: az egykori Olasz Republikánus Párt és Olasz Liberális Párt politikusai találhatók meg az irányzatban. Zöld irányzat: az egykori Zöldek Szövetsége párt tagjai vannak az irányzatban. Matteo Renzi által fémjelzett politikai irányzat megnevezése számos esetben vitatott volt, sokan a liberálisnak és populistának tartották. A Corriere della Sera egyik újságírója, Maria Teresa Meli szerint Renzi "egy olyan precíz modellt alkalmaz, amit a brit Munkáspárt és a clintoni Demokrata Pártból vett át és egyszerre vegyíti ezt a gazdasági szférában alkalmazott liberális politikájával és a populizmussal. Ez azt jelenti, hogy egyfelől harcolni fog a szakszervezeti konföderációk privilégiumai ellen, másfelől viszont hevesen fogja támadni, a bankárokat és a Confindustriat". Választási eredmények Parlamenti választások Regionális Tanácsok Jegyzetek Fordítás Ez a szócikk részben vagy egészben a Democratic Party (Italy) című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.